PATVIRTINTA

Gimnazijos direktoriaus

2021 m. kovo 3 d.

įsakymu Nr. V – 95

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS TARYBOS NUOSTATAI**

1. **BENDROSIOS NUOSTATOS**
2. Pagėgių sav. Vilkyškių Johaneso Bobrovskio gimnazijos aukščiausia savivaldos institucija – Gimnazijos taryba.
3. Gimnazijos taryba įsteigta 1993 metais.
4. Naujai išrinktos gimnazijos tarybos veiklos pradžia: einamųjų metų rugsėjo 1 d.
5. Gimnazijos tarybos priklausomybė – nepavaldi, savarankiška savivaldos institucija.
6. **PAGRINDINĖS FUNKCIJOS**
7. Pagėgių sav. Vilkyškių Johaneso Bobrovskio gimnazijos aukščiausia savivaldos institucija, kontroliuojanti visą gimnazijos veiklą: finansinę, ugdomąją, gimnazijos valdymo koordinavimą, bendruomenės saugios aplinkos užtikrinimą.
8. **VEIKLA IR STRUKTŪRA**
9. Gimnazijos tarybos nuostatus tvirtina Pagėgių sav. Vilkyškių Johaneso Bobrovskio gimnazijos tarybos įpareigotas gimnazijos direktorius.
10. Gimnazijos taryba – aukščiausia gimnazijos savivaldos institucija, teikianti mokinių, jų tėvų ( globėjų, rūpintojų) ir mokytojų atstovus svarbiausiems gimnazijos veiklos tikslams numatyti ir uždaviniams spręsti.
11. Gimnazijos tarybos sudėtis – 15 narių: 5 mokytojai, 5 mokinių tėvai, 5 mokiniai.
12. Į gimnazijos tarybą renkami 7 – 8, I – IV g. klasių mokiniai; mokinių atstovai renkami iš mokinių tarybos narių tarybos susirinkime atviru balsavimu.
13. Į gimnazijos tarybą mokytojai renkami mokytojų tarybos posėdyje slaptu balsavimu.
14. Į gimnazijos tarybą tėvų atstovai renkami visuotiniame tėvų susirinkime atviru balsavimu.
15. Gimnazijos tarybos pirmininką renka gimnazijos tarybos nariai slaptu balsavimu.
16. Gimnazijos tarybos sekretorių gimnazijos taryba renka atviru balsavimu.
17. **TEISĖS IR PAREIGOS**
18. Gimnazijos taryba:
    1. Nustato gimnazijos veiklos perspektyvas, pagrindines darbo kryptis, suderina gimnazijos metinį veiklos planą, nuostatus, strateginį gimnazijos planą, vidaus darbo taisykles, ugdymo planą, nustato ugdymo organizavimo tvarką, derina kitas gimnazijos veiklos tvarkas, užtikrinančias nuoseklią ir sklandžią gimnazijos vykdomą veiklą;
    2. Svarsto gimnazijos sąmatas, planuoja lėšų paskirstymą, kontroliuoja gimnazijos ūkinę ir finansinę veiklą;
    3. Analizuoja ir priima sprendimus dėl gimnazijos saugios aplinkos užtikrinimo;
    4. Gali sustabdyti kitų gimnazijos savivaldų sprendimų įgyvendinimą, kol jų teisingumą ir teisėtumą ištirs kompetentingos institucijos.
19. **VADOVAVIMAS**
20. Gimnazijos tarybai vadovauja slaptu balsavimu išrinktas gimnazijos tarybos pirmininkas.
21. Gimnazijos tarybos pirmininkas renkamas 2 kalendoriniams metams.
22. **VEIKLOS ORGANIZAVIMAS**
23. Gimnazijos tarybos posėdžiai vyksta pagal sudarytą gimnazijos tarybos veiklos programą bei iškilus būtinybei.
24. Į gimnazijos tarybos posėdžius be tarybos narių, esant būtinybei, kviečiami gimnazijos administracija, bendruomenės partneriai, rėmėjai, politikai.
25. Gimnazijos tarybos posėdis yra teisėtas, jei jame dalyvauja 2/3 visų jos narių; nutarimai priimami dalyvaujančių balsų dauguma.
26. **TARYBOS RYŠIAI**
27. Teikia siūlymus gimnazijos direktoriui priimant darbuotojus ir vertinant jų darbo rezultatus.
28. Skiria atstovus į mokytojų atestacijos komisiją.
29. Deleguoja atstovą į konkursą gimnazijos direktoriaus, pavaduotojo ugdymui pareigybėms užimti.
30. **VEIKLOS PRIEŽIŪRA**

1. Mokytojų tarybos teikimu sprendžia mokinių šalinimo iš mokyklos klausimus.
2. Inicijuoja gimnazijos bendruomenės ir visuomenės bendradarbiavimą.
3. Svarsto šeimas, kurios neužtikrina tinkamos vaikų priežiūros.
4. Sprendžia mokinių pavėžėjimo į mokyklą ir iš jos klausimus.
5. Aptaria siūlymus dėl vadovėlių užsakymo poreikio, priima sprendimus.
6. Aptaria dėl mokinių žinių ir gebėjimų vertinimo, neformaliojo ugdymo vykdymo ir renginių , edukacinių veiklų organizavimo.
7. **ARCHYVO IR RAŠTVEDYBOS ORGANIZAVIMO TVARKA**
8. Gimnazijos tarybos archyvo ir raštvedybos tvarką reglamentuoja Lietuvos Respublikos archyvų įstatymas, Lietuvos Respublikos standartas LST 6 – 92, Gimnazijos raštvedybos instrukcija.
9. **ATSAKOMYBĖ IR ATSKAITOMYBĖ**
10. Gimnazijos taryba vertina gimnazijos vadovų veiklą, teikia rekomendacijas veiklai tobulinti.
11. Gimnazijos taryba už veiklą atsiskaito ją rinkusiems gimnazijos bendruomenės nariams visuotiniame susirinkime.
12. **NUOSTATŲ KEITIMAS, TVIRTINIMAS**
13. Gimnazijos tarybos nuostatus tvirtina Pagėgių sav. Vilkyškių Johaneso Bobrovskio gimnazijos direktorius.
14. Keičiantis situacijai, gimnazijos tarybos nuostatai gali būti keičiami ir papildomi bendru gimnazijos tarybos narių nutarimu. Nuostatų keitimą ar papildymą teikia gimnazijos direktoriui tvirtinti.
15. **REORGANIZAVIMAS IR LIKVIDAVIMAS**
16. Likvidavus Pagėgių sav. Vilkyškių Johaneso Bobrovskio gimnaziją, likviduojama ir gimnazijos taryba.

SUDERINTA

Gimnazijos tarybos posėdyje,

2021-02-03, protokolas Nr.2